Finale Evropskog prvenstva u nogometu 1968.
Finale Evropskog prvenstva u nogometu 1968. je bilo nogometno takmičenje koje je odredilo trećeg Evropskog pravaka u nogometu. U finalu su se susrele Italija i Jugoslavija te odigrale dvije finalne utakmice. Ovo je ujedno i jedino finale u historiji svih dosadašnjih finala Evropskih prvenstava u kojem su se odigrale dvije finalne utakmice. Prva utakmica finala se odigrala 8. juna 1968. na stadionu Olimpico u Rimu. Pred 68.817 gledalaca Italija i Jugoslavija su odigrale neriješeno rezultatom 1-1. Golove su postigni Angelo Domenghini u 80. minuti za Italiju i Dragan Džajić u 39. minuti utakmice za Jugoslaviju. U prvoj utakmici su se igrali i produžeci ali bez postignutih golova. Dva dana poslije pomenute ekipe su odigrale i drugu utakmicu finala. Ovog puta Italija je bila uspješnija te golovima Luigi Rive u 12. minuti i Pietro Anastasia u 31. minuti utakmice Italija ostvaruje pobjedu te tako prvi put u svojoj historiji osvaja šampionsku titulu.